Член на екипа на Програма Варнава   
Длъжностна характеристика и отговорности

# **Програма „Варнава“ – цел и структура**

## Цели

БХСС е движение на студенти, изградени в общности от ученици, променени от Евангелието и влияещи в Университета, Църквата и обществото за слава на Христос. Програмата „Варнава“ съществува, за дa достигне тази цел, като насърчава, обучава и изгражда млади лидери в БХСС, които да водят общности от студенти в растеж като Ученици, които живеят на практика своя призив и мисия.

Нашата цел е всеки участник в Програмата „Варнава“ да:

* расте като последовател на Исус и в Христоподобие;
* се развива като човек, който обича да се учи и който има личен план за растеж;
* се обучава и събира опит като води групи и е ментор на студенти;
* грижи се за духовния растеж и дейностите на студентската група;
* насърчава растежа на бъдещите студентски лидери.

## Структура

Участниците в програмата „Варнава“ са част от лидерската програма на БХСС. Като цялостен колектив, членовете на този екип предлагат водителство и помагат на студентските групи в страната. Екипът е изграден от студенти и завършили студенти.

**БХСС:** общности от студенти - Ученици на Христос, които са променени от Евангелието

**Екипът „Варнава“**: води и се грижи за студентите на БХСС

Университет

Общество

Църква

**Изпълнителен екип:** Води и се грижи за Екипа „Варнава“ и националното служение на БХСС

# **II. Членове на екипа – отговорности и права**

## Отговорности

Всеки член на Програмата „Варнава“ ще има следните отговорности:

* **Участие в обученията през годината:**
  + Първа среща за стартиране на Програмата и инструкции за лятото, която се провежда онлайн в последната седмица на месец Юни. През летните месеци всеки участник чете книга и работи по въпросите и задачите към нея.
  + Ориентация за програма „Варнава“ през Октомври. Тогава ще учим принципите на лидерството и менторството, ще се молим и ще се подготвяме за предстоящата година на служение.
  + Участие във Форума на БХСС: месец Март. Участниците във „Варнава“ ще помагат с подготовката и воденето на Форума на БХСС. Също така ще има среща само за тях през този уикенд.
  + Последната конференция за „Варнава“ в края на месец Май. Тогава ще разсъждаваме върху това какво сме научили през изминалия период на служение, участниците ще представят своите проекти, ще празнуваме и ще направим лични планове за продължаване на растежа.
* **Участие в лично менторство и обучителна програма.** Всеки участник в програмата „Варнава“ ще се среща минимум веднъж месечно с ментор, за да дискутира теми върху лидерството, християнския характер и личния растеж. Между срещите ще има четене и обучителни проекти, както и упражнения, които трябва да бъдат изпълнени до следващата среща.
* **Проект, съчетаващ служението към БХСС и лична страст на Варнавеца.** Всеки участник използва първите месеци от програмата до Януари, за да обмисли проект, който след това да реализира до края на Програмата. На Националния форум всеки представя своя план в рамките на 5 минути, а по време на последната конференция през месец Май всеки представя резултатите от своя проект отново в рамките на 5 минути. Проектите трябва да бъдат водени от интересите на участниците към служение. Примери: изготвяне на материл за БХСС, създаване на ескейп стая, организиране на събитие, организиране на подкаст, онлайн платформа и други.
* **Водене на живота и дейностите на студентска група.** Всеки участник ще помага в подкрепата на развиваща се студентска група, която участва в Божията мисия и ще помага на членовете на групата да растат като последователи на Исус. За тази цел те ще:
  + Участват редовно в срещите на студентската група и в другите събития от живота на студентската група.
  + От време на време ще се срещат с посветените студентски лидери на групата, за да помогнат те да си изградят виждане и стратегия за растежа на групата, за да ги обучават във воденето на библейски изучавания и/или да намират начини да служат на студентската група.
  + Насърчават и обучават студенти как да растат като Ученици на Христос и как да споделят своята вяра.
  + Споделят виждането на БХСС и помагат на студентите да знаят как могат да участват в националните събития.
  + Бъдат пример на растящи Ученици на Исус и благовестители.
* **Менторство на друг студент**. Всеки участник ще се среща със студент редовно за целенасочено Ученичество, за да помогне на студента да расте като Ученик и като участник в Божията мисия.

## Права

За да се изпълнят тези отговорности, всеки член на екипа „Варнава“ трябва да очаква:

* Безплатно участие в гореизброените конференции (без пътните разходи).
* Безплатни материали и обучение, което ще му помогне да расте като лидер и да изпълнява ролята и отговорностите си.
* Да получава редовно молитвена и друга подкрепа от своя ментор и възможността да търси повече помощ от Екипа, когато е необходимо.
* Ако е нужно Сим карта, за да може да я използва при телефонни разговори, свързани със служението и при разговор с хора от студентските групи и останалите лидери в страната.

# **III. Условия за участие**

Участниците в програмата трябва да отговарят на следните изисквания:

* Да са израстващи последователи на Исус – посветени на участието си в Христовата общност, в молитвата и библейското изучаване. Те трябва да могат да потвърдят своя ангажимент към символа на вярата, изповядван от БХСС. (<http://www.bhss-org.com/doctrine.html>)
* Да желаят да се учат – те трябва да са хора, които се стремят да израстват като лидери и последователи на Исус, да са готови да се учат и да слушат другите.
* Да са верни – те трябва да са хора, на които може да се има доверие; хора, които ще спазват своите обещания и ще поемат инициатива в участието си в мисията на БХСС.
* Да са на разположение – те трябва да са готови да се ангажират с изискванията за време в програмата.
* Хора с одобрен характер: имащи признаци на следните черти и с желание да ги изграждат:
  + Простителност
  + Святост
  + Честност
  + Смирение
  + Служение
  + Смелост
  + Състрадание
* Да са студенти или завършили студенти.

# **IV. Работна специфика**

В края на програмата всеки участник, който е верен и завърши успешно Програмата, ще получи Удостоверение за стаж в БХСС – описващ уменията, които са усвоени и получения опит.

Молим всички участници да се ангажират средно по 6 часа на седмица за програмата. Това включва време за подготовка и изучаване, срещи за менторство и участие в дейностите на студентските групи.